《悼楚石和尚诗 其一》
明代·智及

潦倒奚翁的骨孙，高年说法屡承恩。麻鞋直上黄金殿，铁锡时承白下门。

烦恼海中垂雨露，虚空背上立乾坤。秋风唱彻无生曲，白牯狸奴亦断魂。

作者简介：（1311—1378）明僧。苏州府吴县人，俗姓顾，字以中，号广慧。出家于海云院，主持净慈、径山等寺。洪武初诏硕僧集天界寺，智及居首，以病不及召对，赐还海云寺，卒。